Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju, pieņemot eiropas parlamenta un padomes regulu par vides finanšu instrumentu (LIFE+) /* COM/2006/0355 galīgā redakcija - COD 2004/0218 */





[pic] | EIROPAS KOPIENU KOMISIJA | Briselē, 28.6.2006 COM(2006) 355 galīgā redakcija 2004/0218 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju, pieņemot eiropas parlamenta un padomes regulu par vides finanšu instrumentu (LIFE+) 2004/0218 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju, pieņemot eiropas parlamenta un padomes regulu par vides finanšu instrumentu (LIFE + ) 1. PRIEKšVēSTURE - Komisija 2004. gada 29. septembrī pieņēma priekšlikumu Eiropas Parlamenta un Padomes Regulai[1] par vides finanšu instrumentu (LIFE + ), lai pieņemtu šo regulu saskaņā ar EK Līguma 251. pantā paredzēto koplēmuma procedūru. - Reģionu komiteja un Eiropas Ekonomikas un sociālo lietu komiteja 2005. gada aprīlī sniedza savus atzinumus. - Eiropas Parlaments 2005. gada 7. jūlijā pieņēma nostāju pirmajā lasījumā. - Padome 2005. gada 2. decembrī pieņēma daļēju politisku vienošanos. - Komisija 2006. gada 24. maijā pieņēma pārskatītu priekšlikumu[2]. - Padome 2006. gada 27. jūnijā pieņēma kopējo nostāju. 2. Komisijas priekšlikuma mērķis Ierosinātā regula ir viens no vairākiem tiesību aktiem, kas saistīti ar finanšu shēmu 2007. – 2013. gadam, taču tās priekšlikums ir vienīgais, kas attiecas uz vides jomu. Regulas mērķi ir šādi. - Kopienas mērogā nodrošināt īpašu atbalstu pasākumiem un projektiem ar Eiropas pievienoto vērtību Kopienas vides politikas un tiesību aktu īstenošanai, atjaunināšanai un turpmāk izstrādāšanai, jo īpaši Sestās Kopienas vides rīcības programmas īstenošanai (finansējumu ieguldījumiem un pārvaldības pasākumiem, kas sniedz labumu videi, principā nodrošinās ar citu finanšu instrumentu palīdzību), un - aizstāt vairākas spēkā esošās programmas (dažus pašreizējās LIFE programmas elementus integrējot citos finanšu instrumentos). Šīs „integrētās pieejas” mērķis ir nodrošināt plašākas līdzfinansējuma piešķiršanas iespējas, veicināt saskaņotu politikas veidošanu un panākt, ka valsts un reģionālās prioritātes tiek labāk atspoguļotas finansējumā. 3. Piezīmes par kopējo nostāju 3.1. Vispārīgas piezīmes Eiropas Parlaments 2005. gada 7. jūlija plenārsēdē pieņēma 37 grozījumus no 44, kas bija ietverti grozījumu tabulā, un vēl vienu grozījumu pieņēma daļēji. No 37 grozījumiem (un viena daļēji pieņemtā grozījuma) 4 Komisijai bija pieņemami principā vai daļēji, jo ar tiem precizēja vai uzlaboja sākotnējo priekšlikumu. Ar kopējo nostāju izdara grozījumus Komisijas priekšlikumā, - iekļaujot īpašu dabas un bioloģiskās daudzveidības elementu, - skaidrāk definējot jēdzienu „Eiropas pievienotā vērtība”, - precizējot dalībvalstu, valsts aģentūru un Komisijas lomu programmu plānošanas un īstenošanas mehānismā, - paredzot programmas budžetu. 3.2. Sīkākas piezīmes Ņemot vērā Padomes veikto darbu un jo īpaši secinājumus, kas izdarīti, 2005. gada 2. decembrī panākot daļēju politisku vienošanos, Komisija lielāko daļu grozījumu varēja pieņemt burtiski vai principā. 3.2.1. Komisijas pieņemtie Parlamenta grozījumi, kuri pilnīgi, daļēji vai principā iekļauti kopējā nostājā Pilnībā vai daļēji pieņemti šādi grozījumi: - 12., 15. (daļēji), 34. un 42. grozījums, iekļaujot kopējā nostājā 3. pantu par atbilstības kritērijiem, jo īpaši tiem, kas attiecas uz Eiropas pievienoto vērtību, kā arī dabas un bioloģiskās daudzveidības elementu, - 26. grozījums attiecībā uz līdzekļu rezervēšanu dabai un bioloģiskajai daudzveidībai un 44. grozījums, ciktāl tas attiecas uz Komisijas priekšlikuma 2. pielikuma svītrošanu, - 5. pants atbilst 34. grozījumam, jo ir noteikta līdzfinansējuma maksimālā likme, un daļēji atbilst 13. grozījumam, pieļaujot augstāku līdzfinansējuma likmi dažiem dabas projektiem, - kopējā nostājā (10. pants) ir paredzēta papildināmība, kas arī ir 23. grozījuma mērķis. 27. grozījumu ņēma vērā attiecībā uz Komisijas veiktām kontrolpārbaudēm, - 36. grozījums attiecībā uz NVO finansējumu, jo vēl joprojām Eiropas līmenī jānodrošina finansējums atsevišķām NVO, - 14. grozījums, ar kuru 6. pantā precīzi nosaka, ka ar LIFE + līdzekļiem var finansēt starpvalstu pasākumus, un 16. grozījums, ar ko dalībvalstīm paredz iespēju ņemt vērā valsts un reģionālas prioritātes, - panākta vispārēja saskaņa ar 29. grozījumu, ar ko nodrošina, ka visi galvenie lēmumi jāpieņem ar komitoloģijas procedūru, - ar 19., 32. un 33. grozījumu iekļauta novērtēšana un turpmāka rīcība, - 9. un 24. grozījums iekļauts regulas projekta apsvērumos. 3.2.2. Komisijas un Padomes noraidītie Parlamenta grozījumi, kas nav iekļauti kopējā nostājā Pilnībā vai daļēji nav iekļauti šādi grozījumi: - 43. grozījums attiecībā uz Parlamenta priekšlikumu par budžeta palielināšanu, jo pašreizējā budžetā paredzētā summa ir daļa no pieņemtā finanšu plāna, - 21. grozījums, jo iespējamo saņēmēju saraksts var būt ierobežojošs, bet programmai jābūt iespējami elastīgai, - 15. (daļēji), 17., 18. un 37. (daļēji) grozījums, jo koplēmuma procedūrai attiecībā uz daudzgadu programmu būtu nepieciešams pārāk daudz laika, - 28., 30. un 31. grozījums, jo tie neatbilst Lēmumā 1999/468/EK paredzētajām procedūrām, - 20. grozījums, jo Komisija nevar nodrošināt darbvietu radīšanas prasības izpildi, - 1. – 8. grozījums, jo attiecīgie apsvērumi vairs nav vajadzīgi teksta pamatošanai, - 11. grozījums attiecībā uz regulas vispārējo mērķi. 4. Secinājumi Padomes ieviestās izmaiņas palīdz precizēt Komisijas priekšlikumu, jo īpaši skaidrāk definēt Eiropas pievienoto vērtību un noskaidrot dalībvalstu, valsts aģentūru un Komisijas lomu programmu plānošanas un īstenošanas mehānismā. Tāpēc Komisija atbalsta kopējo nostāju, ko 2006. gada 27. jūnijā pieņēma ar kvalificēto balsu vairākumu. Komisija ņem vērā arī otrajā lasījumā iesniegto Padomes deklarāciju par labojumiem programmas budžetā. [1] COM(2004) 621, galīgā redakcija (2004/0218(COD)). [2] COM(2006) 239, galīgā redakcija.